Herman Frans Martha Brusselmans (Nederlandse uitspraak: ˈɦɛrmɑn ˈbrʏsəlmɑns; gebore op 9 Oktober 1957) is 'n Vlaamse digter, dramaturg en rubriekskrywer. Hy woon in Gent. Hy is een van bekendste Vlaamse skrywers, maar ook 'n besonders kontroversiële figuur vanweë sy kru taalgebruik en afstootlike komedie. Herman Brusselmans het as student Duitse filologie aan die Universiteit van Gent studeer. In sy vroeë twintigs was hy ook 'n vurige sokkerspeler. Hy het as linkervleuel vir K.F.C. Vigor Wuitens Hamme en K.S.C. Lokeren Oost-Vlaanderen gespeel, en hy besit tans sy eie sokkerspan genaamd "De Woody's", wat vernoem is na sy (oorlede) hond Woody. Brusselmans is in 1981 met Gloria Van Iddergem getroud, maar tien jaar later van haar geskei. In 2005 is hy met sy tweede vrou, Tania De Metsenaere, getroud. Hulle verhouding is in 2010 beëindig. In Maart 2016 het hy sy huidige vriendin ontmoet, saam met wie hy tans saamwoon in Gent. Alhoewel dit bekend is dat haar voornaam Lena is, bly haar familienaam tot vandag toe nog onbekend.